La Falla Dos de Maig es porta el primer premi de la Cavalcada del Ninot amb la seua interpretació sarcàstica dels contes infantils
07/03/2016

# La Falla Dos de Maig es porta el primer premi de la Cavalcada del Ninot amb la seua interpretació sarcàstica dels contes infantils

[![Celebración de los falleros de Dos de Mayo al saber que han ganado el primer premio](/images/noticias/2016/03/celebracion-2-mayo.jpg)](/images/noticias/2016/03/celebracion-2-mayo.jpg)

07.03.2016

La Falla Plaça Porta del Sol de la Canyada i Sant Roc van quedar en segon i tercer lloc en una cavalcada en què centenars de veïns van disfrutar amb l'humor i l'originalitat de les desfilades falleres

La Falla Plaça Dos de Maig va ser la guanyadora, dissabte passat, del primer premi en la Cavalcada del Ninot de Paterna. A través dels personatges de contes infantils tan coneguts com els "Tres Cerditos", "La Bella Durmiente" o "Peter Pan", els fallers de Dos de Maig, van fer gala de l'humor i la sàtira per a mostrar la seua particular visió dels problemes polítics actuals. No van faltar les referències a les grans trames de corrupció, ni tampoc als nous personatges que han aparegut en l'esfera pública.

Per la seua banda, la Comissió Plaça Porta del Sol de La Canyada, davall el lema "Les través falleres", van aprofitar per a ironitzar sobre els canvis en el món faller amb el canvi de govern i amb un gran sentit de l'humor van aconseguir alçar-se amb el segon premi seguits per la falla Sant Roc i la seua merescuda tercera posició.

Premis a les Presentacions Falleres

A més dels premis de la Cavalcada del Ninot, la Junta Local Fallera també va donar a conéixer els guanyadors de les presentacions falleres i els premis de fi de festa, les comissions de Campament i Dos de Maig van ser les grans favorites.

La Falla de Campament va guanyar el primer premi del grup A en la presentació major i els premis de fi de festa en les categories major i infantil. Per la seua banda, la Falla Dos de Maig es va proclamar guanyadora en la categoria infantil del grup C en presentació infantil i es va portar els dos guardons pel seu espectacle de fi de festa. La resta de premis es van repartir entre la Falla Marià Benlliure que es porte el de millor presentació i millor fi de festa major del grup B, la Falla Sant Roc que va obtindre el de millor presentació major del grup C, la comissió Crist de la Fe que va aconseguir el de millor presentació infantil grup A i finalment la Falla Jacinto Benavente que es va alçar amb el premi infantil fi de festa.